
RAPORT ÎNLOCUITOR
asupra Proiectului de Lege pentru  aprobarea Ordonanței de urgență a Guvernului nr. 154/2020 privind instituirea unor măsuri pentru sprijinul tinerilor fermieri
 (PL.x 638/2020)
În conformitate cu prevederile art. 94 și 115 alin.(3) din Regulamentul Camerei Deputaţilor, republicat, cu modificările și completările ulterioare, Comisia pentru agricultură, silvicultură, industrie alimentară şi servicii specifice  a fost sesizată spre dezbatere în fond, în procedură de urgență, cu Proiectul de Lege pentru aprobarea Ordonanței de urgență a Guvernului nr. 154/2020 privind instituirea unor măsuri pentru sprijinul tinerilor fermieri,  transmis cu adresa nr. PLx.  638  din  20 octombrie 2020 și înregistrat sub nr. 4c-5/522/21.10.2020. 
În conformitate cu prevederile art. 70 din Regulamentul Camerei Deputaţilor, republicat, cu modificările și completările ulterioare, în ședința din data de 15 februarie 2021,  plenul Camerei Deputaților a hotărât retrimiterea proiectului de lege sus menționat  Comisiei pentru agricultură, în vederea reexaminării și depunerii unui nou raport.            .
Camera Deputaţilor este Cameră decizională, potrivit prevederilor art.75 din Constituţia României, republicată şi ale art.91 alin.(9)  pct.1 din Regulamentul Camerei Deputaţilor, republicat cu modificările și completările ulterioare.
Proiectul de lege, pentru aprobarea ordonanței de urgență, a fost adoptat de Senat, ca urmare a depășirii termenului de adoptare, potrivit art.115 alin.(5) din Constituția României, republicată.
 La întocmirea prezentului raport înlocuitor, Comisia  a avut în vedere:
- avizul favorabil al  Consiliului Legislativ, cu observații și propuneri (nr.919/03.09.2020);
- avizul favorabil al Comisiei pentru buget, finanțe și bănci (nr. 4c-2/1146/14.12.2020).
Proiectul de lege are ca obiect de reglementare instituirea unor măsuri pentru sprijinul tinerilor fermieri „generate de contextul depopulării şi îmbătrânirii populaţiei din zonele rurale şi a necesităţii încurajării tinerilor cu studii şi/sau experienţă în sectorul agricol care decid să dezvolte propria fermă”.
 Membrii Comisiei pentru agricultură, silvicultură, industrie alimentară și servicii specifice au examinat proiectul de lege sus menționat în ședința  din 10  martie  2021.
 La lucrările Comisiei pentru agricultură, silvicultură, industrie alimentară deputaţii au fost prezenți conform listei de prezență.
La dezbateri a participat ca invitat, în conformitate cu prevederile art. 55 din Regulamentul Camerei Deputaţilor, republicat, cu modificările și completările ulterioare  domnul Gheorghe Ștefan - secretar de stat Ministerul Agriculturii și Dezvoltării Rurale.
În urma examinării proiectului de lege şi a opiniilor exprimate de către membrii Comisiei pentru agricultură, silvicultură, industrie alimentară și servicii specifice s-a hotărât, cu unanimitatea voturilor celor prezenți, să se supună plenului Camerei Deputaţilor spre dezbatere şi adoptare Proiectul de Lege pentru aprobarea Ordonanței de urgență a Guvernului nr. 154/2020 privind instituirea unor măsuri pentru sprijinul tinerilor fermieri, cu amendamente admise prevăzute în Anexa care face parte integrantă din prezentul raport înlocuitor.
În raport cu obiectul şi conţinutul său, proiectul de lege face parte din categoria legilor ordinare.


	PREŞEDINTE,
Adrian-Ionuț CHESNOIU
	
	SECRETAR,

Constantin BÎRCĂ






Consilier parlamentar, Anton Păştinaru
   
Consilier parlamentar dr. Gabriela Amalia Ciurea    





















Anexa

AMENDAMENTE ADMISE

În urma dezbaterilor, Comisia propune adoptarea proiectului de lege cu următoarele amendamente:
	Nr. crt.
	Text 
OUG nr. 154/2020 
	Text Senat
	Text propus de Comisie
(autorul amendamentului)
	Motivarea amendamentelor

	1.
	
	Titlul legii:
LEGE
pentru aprobarea Ordonanței de urgență a Guvernului nr. 154/2020 privind instituirea unor măsuri pentru sprijinul tinerilor fermieri
	Nemodificat
	

	2.
	
	Articol unic.- Se aprobă Ordonanța de urgență a Guvernului nr. 154 din 3 septembrie 2020 privind instituirea unor măsuri pentru sprijinul tinerilor fermieri, publicată în Monitorul Oficial al României, Partea I, nr. 817 din 4 septembrie 2020.
	Articol unic- Se aprobă Ordonanța de urgență a Guvernului nr. 154 din 3 septembrie 2020 privind instituirea unor măsuri pentru sprijinul tinerilor fermieri, publicată în Monitorul Oficial al României, Partea I, nr. 817 din 4 septembrie 2020, cu următoarele modificări :
	

	3.
	Titlul ordonanței de urgență:
Ordonanța de urgență a Guvernului  nr. 154/2020 privind instituirea unor măsuri pentru sprijinul tinerilor fermieri 
	

      -
	1. Titlul ordonanței  se modifică și va avea următorul cuprins:
Ordonanța de urgență a Guvernului  nr. 154/2020 privind instituirea unor măsuri pentru sprijinul fermierilor

	

	4.
	Articol unic
[bookmark: do|ar1|al1](1)Prin derogare de la prevederile art. 288 alin. (3) şi ale art. 305 alin. (2) -(4) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, Agenţia Domeniilor Statului poate încheia contracte de concesiune şi poate întocmi inventarul bunurilor ce alcătuiesc domeniul public al statului pe care le are în administrare în vederea concesionării, fără înscrierea acestora în sistemul integrat de cadastru şi carte funciară, până la finalizarea Programului naţional de cadastru şi carte funciară 2015-2023, respectiv până la data de 31 decembrie 2023.
[bookmark: do|ar1|al2](2)Prevederile alin. (1) se aplică beneficiarilor prevăzuţi la art. 4 alin. (1) lit. c1) din Legea nr. 268/2001 privind privatizarea societăţilor ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, cu modificările şi completările ulterioare, respectiv tinerilor de până la 40 de ani, absolvenţi ai învăţământului de profil, în vederea înfiinţării de ferme.
[bookmark: do|ar1|al3](3)La momentul deschiderii procedurii de concesiune, bunurile imobile prevăzute la alin. (1) nu fac obiectul unor litigii, a unor cereri de reconstituire a dreptului de proprietate şi sunt libere de orice alte sarcini.
[bookmark: do|ar1|al4][bookmark: do|pa15](4)Nerespectarea prevederilor alin. (3) atrage nulitatea absolută a contractului de concesiune.
	
	(1)Nemodificat



















2.La articolul unic, alineatele (2)-(4) se abrogă.

